ΓΡΑΠΤΗ ΕΡΩΤΗΣΗ E-2524/03

υποβολή: Maurizio Turco (NI) προς την Επιτροπή

(29 Ιουλίου 2003)

Θέμα: Παραβίαση της θρησκευτικής ελευθερίας στην Ιταλία

Δεδομένου ότι στις 15 Ιουλίου το ιταλικό κοινοβούλιο ενέκρινε το νόμο Διατάξεις σχετικά με το νομικό καθεστώς τωνπεύθυνων για τη διδασκαλία του μαθήματος των θρησκευτικών για το καθολικό δόγμα των ιδρυμάτων και σχολείων κάθε κατηγορίας και βαθμού,

με το νέο νόμο οι ανωτέρω καθηγητές εξισώνονται με τους εκπαιδευτικούς όλων των άλλων μαθημάτων, προσλαμβάνονται με συμβάσεις αορίστου χρόνου και μπορούν να διδάσκουν και άλλα μαθήματα εφόσον πλεονάζουν,

η διδασκαλία του μαθήματος των θρησκευτικών για το καθολικό δόγμα στα κρατικά σχολεία κάθε κατηγορίας και βαθμού προβλέπεται από τη συμφωνία που τροποποιεί το κονκορδάτο του Λατερανού και το σχετικό πρόσθετο πρωτόκολλο, που τέθηκε σε εφαρμογή με το νόμο 121/25.3.1985 και τη συμφωνία μεταξύ του Υπουργού Παιδείας και του Προέδρου της Διάσκεψης των ιταλών επισκόπων, που τέθηκε σε εφαρμογή με το προεδρικό διάταγμα 751/16.12.1985, όπως εν συνεχεία τροποποιήθηκαν,

με το νέο νόμο προβλέπεται ότι η πρόσβαση στο επάγγελμα του εκπαιδευτικού εξαρτάται από την επιτυχία στο διαγωνισμό βάσει τίτλων και εξετάσεων· όσον αφορά τους τίτλους απαιτείται η ύπαρξη, μεταξύ άλλων, του πιστοποιητικού καταλληλότητας περί του οποίου ο λόγος στην παράγραφο 5 (α) του πρόσθετου πρωτοκόλλου, που προβλέπεται από το άρθρο 1, παράγραφος 1, το οποίο χορηγεί ο κατά τόπον αρμόδιος επίσκοπος·

την απόφαση για την πρόσληψη με σύμβαση αορίστου χρόνου λαμβάνει ο περιφερειάρχης, από συμφώνου με τον κατά τόπο αρμόδιο επίσκοπο,

Έχονταςπόψη ότι στην Ιταλία οι καθηγητές θρησκευτικών είναι 20 000, με την έγκριση του εν λόγω νόμου θα μονιμοποιηθούν περίπου 14 000, μολονότι διδάσκουν προαιρετικό μάθημα, αποκλειστικά χάρη στο πιστοποιητικό καταλληλότητας που χορηγείται κατά την κρίση του επισκόπου επί τη βάσει κανόνων που δεν καθορίζονται από την Ιταλική Δημοκρατία, αλλά από ένα άλλο κράτος και ότι, εάν ανακληθεί η καταλληλότητα από την επισκοπική αρχή, ο καθηγητής θρησκευτικών γίνεται αυτόματα μόνιμος καθηγητής σε κάποιο άλλο μάθημα,ποσκελίζοντας επετηρίδες και δικαιώματα άλλων καθηγητών·

Μπορεί να ανακοινώσει η Επιτροπή κατά πόσον θεωρεί ότι οι Διατάξεις σχετικά με το νομικό καθεστώς τωνπεύθυνων για τη διδασκαλία του μαθήματος των θρησκευτικών για το καθολικό δόγμα των ιδρυμάτων και σχολείων κάθε κατηγορίας και βαθμού της Ιταλικής Δημοκρατίας και το κονκορδάτο του Λατερανού που βρίσκεται στη βάση του νόμου αυτού είναι σύμφωνα με την αρχή της θρησκευτικής ελευθερίας όπως προσδιορίζεται και αναγνωρίζεται διεθνώς·

Φρονεί η Επιτροπή ότι το καθεστώς αυτό είναι σύμφωνο με την οδηγία 2000/78/ΕΚ(1) κατά των διακρίσεων στην εργασία λόγω θρησκευτικών ή προσωπικών πεποιθήσεων, αναπηρίας, ηλικίας ή σεξουαλικού προσανατολισμού·

(1) ΕΕ L 303 της 2.12.2000, σελ. 16.

Απάντηση της κ. Διαμαντοπούλου εξ ονόματος της Επιτροπής

(12 Σεπτεμβρίου 2003)

Ο κ. βουλευτής ρωτά εάν η ιταλική νομοθεσία σχετικά με το νομικό καθεστώς των καθηγητών θρησκευτικών του καθολικού δόγματος και το κονκορδάτο του Λατερανού στο οποίο βασίζεται, συμβαδίζει την αρχή της θρησκευτικής ελευθερίας και εάν οι ρυθμίσεις που περιγράφει συμμορφώνονται με την οδηγία 2000/78/ΕΚ του Συμβουλίου της 27ης Νοεμβρίου 2000 για τη διαμόρφωση γενικού πλαισίου για την ίση μεταχείριση στην απασχόληση και την εργασία.

Η Επιτροπήπενθυμίζει ότι στο άρθρο 149 της συνθήκης ΕΚ προβλέπεται πως η Κοινότητα συμβάλλει στην ανάπτυξη παιδείαςψηλού επιπέδου, ενθαρρύνοντας τη συνεργασία μεταξύ κρατών μελών και, αν αυτό απαιτείται,ποστηρίζοντας και συμπληρώνοντας τη δράση τους, σεβόμενη ταυτόχρονα πλήρως την αρμοδιότητα των κρατών μελών για το περιεχόμενο της διδασκαλίας και την οργάνωση του εκπαιδευτικού συστήματος, καθώς και την πολιτιστική και γλωσσική τους πολυμορφία. Συνεπώς η Επιτροπή φρονεί ότι εφόσον τηρούνται άλλες πτυχές της κοινοτικής νομοθεσίας, οι ρυθμίσεις για τον διορισμό καθηγητών εμπίπτουν στην αρμοδιότητα των κρατών μελών.

Κατά συνέπεια, το ερώτημα που έθεσε ο κ. βουλευτής σχετικά με τον σεβασμό της θρησκευτικής ελευθερίας πρέπει να εξεταστεί σε εθνικό επίπεδο.

Όσον αφορά την οδηγία 2000/78/ΕΚ του Συμβουλίου, και βάσει των διαθέσιμων πληροφοριών, η Επιτροπή δεν θεωρεί ότι αποτελούν άμεση παράβαση οι ρυθμίσεις που αποσκοπούν στο να προστατεύσουν την απασχόληση των καθηγητών, των οποίων έχει ανακληθεί η καταλληλότητα διδασκαλίας των θρησκευτικών από τις επισκοπικές αρχές.